**RESYME` OG SPØRSMÅL FRA TALEN, 05.09.2021,**

**v/Pastor Gjermund Igland**

**TEMA: Hvorfor i all verden er jeg her?**

Teksten er hentet fra;

Jer.20.18; Jes.49.4; 1-Mos.1.27; Rom.1.18-25; ord.spr.16.4; Ef.1.4, Salme 139.16; Filip.3.13-15; Rom14.10; Kol.1.16;

Endel stiller seg spørsmålet; Hva er meningen med livet? Hvorfor holder vi på med det vi gjør? Mange har behov for en mening/mål med det livet vi lever. Jo tydeligere målet er, jo lettere er det å nå det.

Bibelen sier at Gud skapte menneske i sitt bilde, til mann og kvinne skapte han dem. Han velsignet dem og ba dem være fruktbare og bli mange.

Hva skjer i vår tid? Menneskene skaper Gud i sitt bilde. De sier at Gud er kjærlighet, men glemmer at Gud også er Hellig. Vi kan ikke isolere deler av sannheten, men vi må holde frem hele Guds sannhet når vi skal se/forstå Guds mening med våre liv (Rom.1.18-25).

Gud har tenkt våre dager før vi ble til. Det skjer noe når vi oppdager hva Gud vil med våre liv;

 Livskraften forbedres fordi vi har noe å leve for

 Avgjørelser forenkles for vi kan glemme det som er bak oss (Fil.3.13-15)

 Livskraften fokuserer når vi vet hvorfor vi lever. Vi lever ikke uten mål

Evigheten forberedes, for det er målet (Rom.14.8-10)

Det er ikke uvesentlig hvordan vi forvalter det livet vi har fått og hvordan vi lever.

Alt begynte med Gud, Alt holdes oppe ved Gud og Alt ender med Gud (Kol.1.16)

 **Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp. Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.